# Gerard Valentín Sancho

Gerard Valentín Sancho (Avinyonet de Puigventós, Alt Empordà, 28 de juliol de 1993), és un futbolista català, que juga de lateral dret, i el seu actual equip és la SD Huesca. És germà del també futbolista Pol Valentín Sancho i fill d'Albert Valentín Escolano.

## Trajectòria esportiva

Valentín es va formar al planter del Girona FC, després d'una estada també a la UE Figueres. Va debutar com a sènior amb el Sevilla FC C la temporada 2012–13 a Tercera Divisió.
El 13 de juliol de 2013, Valentín fitxà per la UE Olot, de Segona Divisió B. El 6 de juliol de l'any ssegüent, després d'haver jugat regularment amb l'Olot, el Nàstic de Tarragona i la UE Olot arribaren a un acord pel traspàs dels drets federatius del jove jugador català, que signaria un contracte de dos anys amb l'entitat grana. El jugador destacava per ser un lateral amb una gran projecció ofensiva i un fantàstic un contra un i arribà a Tarragona per reforçar la línia defensiva i aportar una major profunditat a l'equip entrenat per Vicente Moreno.
Valentín va jugar en 24 partits amb el Nàstic durant la temporada 2014–15 a segona divisió B, en la qual l'equip assolí la promoció a Segona Divisió. Va debutar com a professional el 23 d'agost, com a titular en un empat 2–2 a casa contra l'Albacete Balompié.
El 18 de gener de 2016, Valentín va renovar contracte fins al 2019. El 12 de juliol de l'any següent, va signar contracte per quatre anys amb el Deportivo de La Coruña, de primera divisió.

## Internacional

El 28 de desembre de 2016, Valentín va debutar amb la selecció catalana de futbol, tot entrant a la mitja part en substitució de Pol Lirola en un empat 3–3 contra Tunísia (finalment fou una derrota 2–4 a la tanda de penals).

## Vida personal

El seu germà petit, Pol, també és futbolista, i també fa de lateral dret. Es va formar al Figueres.

## Referències

* ↑ «“Fitxar pel Nàstic va ser un encert”». L'Esportiu de Catalunya, 04-09-2015. [Consulta: 18 gener 2016].
* ↑ «L´Olot anuncia les incorporacions de Valentín (Sevilla C) i Ferrón (Jonquera)». Diari de Girona, 13-07-2013. [Consulta: 21 juny 2015].
* ↑ El Nàstic y la UE Olot llegan a un acuerdo para el traspaso de Gerard Valentín
* ↑ «El Nàstic i la UE Olot arriben a un acord pel traspàs de Gerard Valentín». Gimnàstic Tarragona, 06-07-2014. [Consulta: 22 juny 2015].
* ↑ «El Gimnástic remonta in extremis al Albacete» (en castellà). Marca, 23-08-2015. [Consulta: 23 agost 2015].
* ↑ «Gerard Valentín será grana hasta el 2019» (en castellà). Gimnàstic Tarragona, 18-01-2016. [Consulta: 18 gener 2016].
* ↑ «Gerard Valentin, nuevo jugador del Real Club Deportivo» (en castellà). Deportivo La Coruña, 12-07-2017. [Consulta: 13 juliol 2017].
* ↑ «Catalonia impress before going down to Tunisia after penalty shootout». Sport, 28-12-2016. [Consulta: 15 agost 2017].
* ↑ «El Nàstic firma a Pol Valentín». Arxivat de l'original el 2015-07-30. [Consulta: 21 juny 2016].
* ↑ «El germà del defensa Gerard Valentín arriba al Nàstic per tres temporades». Camp d'Esports, 04-07-2015. [Consulta: 24 abril 2016].

## Enllaços externs

* Fitxa de Gerard Valentín Sancho al Gimnàstic (castellà)
* Gerard Valentín Sancho a BDFutbol
* Gerard Valentín Sancho, Fitxa a Soccerway